Дау Олег и текIуэныгъэ
Собиновым и цIэр зезыхьэ Саратов дэт къэрал консерваторэр къэзыуха, Саратов областым хыхьэ Энгельс къуажэм и «Элегия» сабий хорым и унафэщI, Къэбэрдей-Балъкъэрым щыщ Дау Олег хэтащ Саратов, Энгельс къалэхэм щекIуэкIа хорхэм я «CHORUS INSIDE International-2016» дунейпсо зэпеуэм. Дау Олег «Академическэ сабий хор» Iыхьэм пашэ зэрыщыхъуам папщIэ къыхуагъэфэщащ зэпеуэм и щIыхь тхылъымрэ дыщэ кубокымрэ.
Дау Олег Бахъсэн къалэм гъуазджэхэмкIэ и школыр пианист IэщIагъэр иIэу 2004 гъэм къиухащ. КъыкIэлъыкIуэу ГъуазджэхэмкIэ Кавказ Ищхъэрэ къэрал институтым дирижёр IэщIагъэм щыхуеджащ. Абдежым къыщымыувыIэу, Саратов къэрал консерваторэм дирижёр-IэщIагъэлI щIэныгъэр щызыIэригъэхьащ, консерваторэм и Академическэ хорым хэтащ. Иджыпсту Даур и унафэщIщ «Элегия» сабий хорым. Ар урысейпсо, дунейпсо зэпеуэхэм щытекIуащ.
БЖЬЫХЬЭЛI Розэ.
